标题：苏绰
人物介绍
个人履历苏绰（498年—546年），字令绰，西魏京兆武功人（今陕西武功附近），汉族。北周、隋朝大臣苏威之父。个人生平大统十一年(545)，授大行台度支尚书，领著作，兼司农卿。苏绰为改革制度所草拟的《六条诏书》(治心身、敦教化、尽地利、擢贤良、恤狱讼、均赋役)，最为后世称道。宇文泰立于座右，令百官习诵，规定不通计帐法及六条者，不得为官。后又草成《大诰》，痛斥六朝以来的浮华文风，作为范文，西魏作文皆仿其体。晚年，奉命据《周礼》改定官制，未成而卒。绰素性俭朴，不置产业，家无余财。遇有贤才，竭力举荐，皆至高官。宇文泰允其出行时可预署空白印信，遇事先处分后禀告。死后泰为尊重其品德，从简安葬。苏绰著有《佛性论》、《七经论》。
六条诏书
其一，治身心；（修身养性也）
其二，敦教化；（道德教化也）
其三，尽地利；（生产富民也）
其四，擢贤良；（人才选拔也）
其五，恤狱讼；（法律公正也）
其六，均赋役；（税役分配也）
《六条诏书》具体内容如下：其一先治心，再治身：
治民之本，先在治心。使心气清和，志意端静。
（率至公之理以临其民，则彼下民孰不从化。按：苏绰提出宰辅的重要，而后说治民要使人民心清净。）
为人君者，必心如清水，形如白玉。躬行仁义，躬行孝悌，躬行忠信，躬行礼让，躬行廉平，躬行俭约，然后继之以无倦，加之以明察。行此八者，以训其民。
（又曰人君之身者，乃百姓之表。按：这里的“治身”指的是君王的自身修养）；其二敦教化：
⑴ 教：
教之以孝悌，使民慈爱；
教之以仁顺，使民和睦；
教之以礼义，使民敬让。
慈爱则不遗其亲，和睦则无怨于人，敬让则不竞于物。
三者既备，则王道成矣。
⑵化：
然性无常守，随化而迁。
化于敦朴者，则质直；
化于浇伪者，则浮薄。
浮薄者，则衰弊之风；质直者，则淳和之俗。
衰弊则祸乱交兴，淳和则天下自治。
治乱兴亡，无不皆由所化也。
……贵能扇之以淳风，浸之以太和，被之以道德，示之以朴素。使百姓亹亹，中迁于善，邪伪
之心，嗜欲之性，潜以消化，而不知其所以然。……
按：亹亹，勉也。—《尔雅·释诂》 成天下之亹亹者。—《易·系辞上》其三尽地利：
故先足其衣食，然后教化随之。夫衣食所以足者，在于地利尽。地利所以尽者，由于劝课有方
。主此教者，在乎牧守令长而已。
按：此条论“民以食为天”之道理，而衣食丰在于地利，地利尽的责任在于“劝课有方”，而
劝课是“牧守令”地方官员的职责。
苏绰方案为：
1、岁首，无问少长，能操持农器者，皆令就田，垦发以时；恶劳者，守令随事加罚；
2、百亩之田，必春耕之，夏种之，秋收之，然后冬食之。此三时者，农之要也。若失其一时
，单劣之户，及无牛之家，劝令有无相通，使得兼济。
3、三农之隙，及阴雨之暇，又当教民种桑、植果，艺其菜蔬，修其园圃，畜育鸡豚，以备生
生之资，以供养老之具。
又曰：夫为政不欲过碎，碎则民烦；劝课亦不容太简，简则民怠。善为政者，必消息时宜而适
烦简之中。其四擢贤良：
刺史府官则命于天朝，其州吏以下，并牧守自置。（按：一级行政长官由中央任命，牧守有任
命下级官吏的权利，君王选拨辅佐的良臣，牧守选拨地方治理人才）；
自昔以来，州郡大吏，但取门资，多不择贤良；末曹小吏，唯试刀笔，并不问志行。（阐述历
代选材的弊端）；
选材的标准：
1、必先择志行。其志行善者，则举之；其志行不善者，则去之。（志行，有凌云之志和处理事情的能力）；
2、贤可求，士可择。得贤而任之，得士而使之，则天下之治。（按：选才要能识别未遇之才，如姜太公百里奚之辈）；
3、善官人者必先省其官。官省，则善人易充，善人易充，则事无不理；官烦，则必杂不善之人，杂不善之人，则政必有得失。（精简官员，提高效率）；
凡求贤之路，自非一途。然所以得之审者，必由任而试之，考而察之。起于居家，至于乡党，
访其所以，观其所由，则人道明矣，贤与不肖别矣。率此以求，则庶无愆悔矣。其五恤狱讼：
赏罚得中，则恶止而善劝；
赏罚不中，则民无所措手足。
民无所措手足，则怨叛之心生。
1、特加戒慎。夫戒慎者，欲使治狱之官，精心悉意，推究事源。先之以五听，参之以证验，妙睹情状，穷鉴隐伏，使奸无所容，罪人必得。
2、然后随事加刑，轻重皆当，赦过矜愚，得情勿喜。又能消息情理，斟酌礼律，无不曲尽人心，远明大教，使获罪者如归。
3、今之宰守，当勤于中科，而慕其上善。如在下条，则刑所不赦。又当深思远大，念存德教。
4，若有深奸巨猾，伤化败俗，悖乱人伦，不忠不孝，故为背道者，杀一利百，以清王化，重刑可也。识此二途，则刑政尽矣。其六均赋役：
夫平均者，不舍豪强而征贫弱，不纵奸巧而困愚拙，此之谓均也。
必须劝课，使预营理。绢乡先事织纴，麻土早修纺绩。
租税之斟酌贫富，差次先后，皆事起于正长，而系之于守令。
太祖（宇文泰也）甚重之，常置诸座右。又令百司习诵之。其牧守令长，非通六条及计帐者，
不得居官。
周书节选
太祖方欲革易时政，务弘强国富民之道，故绰得尽其智能，赞成其事。减官员，置二长，并置
屯田以资军国。又为六条诏书，奏施行之。其一先治心，曰：
凡今之方伯守令，皆受命天朝，出临下国，论其尊贵，并古之诸侯也。是以前世帝王，每称共
治天下者，唯良宰守耳。明知百僚卿尹，虽各有所司，然其治民之本，莫若宰守之最重也。凡
治民之礼，先当治心。心者，一身之主，百行之本。心不清净，则思虑妄生。思虑妄生，则见
理不明。见理不明，则是非谬乱。
是非谬乱，则一身不能自治，安能治民也！是以治民之要，在清心而已。夫所谓清心者，非不
贪货财之谓也，乃欲使心气清和，志意端静。心和志静，则邪僻之虑，无因而作。邪僻不作，
则凡所思念，无不皆得至公之理。率至公之理以临其民，则彼下民孰不从化。是以称治民之本
，先在治心。
其次又在治身。凡人君之身者，乃百姓之表，一国之的也。表不正，不可求直影；的不明，不
可责射中。今君身不能自治，而望治百姓，是犹曲表而求直影也；君行不能自修，而欲百姓修
行者，是犹无的而责射中也。故为人君者，必心如清水，形如白玉。躬行仁义，躬行孝悌，躬
行忠信，躬行礼让，躬行廉平，躬行俭约，然后继之以无倦，加之以明察。行此八者，以训其
民。是以其人畏而爱之，则而象之，不待家教日见而自兴行矣。其二敦教化，曰：
天地之性，唯人为贵。明其有中和之心，仁恕之行，异于木石，不同禽兽，故贵之耳。然性无
常守，随化而迁。化于敦朴者，则质直；化于浇伪者，则浮薄。浮薄者，则衰弊之风；质直者
，则淳和之俗。衰弊则祸乱交兴，淳和则天下自治。治乱兴亡，无不皆由所化也。
然世道雕丧，已数百年。大乱滋甚，且二十岁。民不见德，唯兵革是闻；上无教化，惟刑罚是
用。而中兴始尔，大难未平，加之以师旅，因之以饥馑，凡百草创，率多权宜。致使礼让弗兴
，风俗未改。比年稍登稔，徭赋差轻，衣食不切，则教化可修矣。凡诸牧守令长，宜洗心革意
，上承朝旨，下宣教化矣。
夫化者，贵能扇之以淳风，浸之以太和，被之以道德，示之以朴素。使百姓亹亹，中迁于善，
邪伪之心，嗜欲之性，潜以消化，而不知其所以然，此之谓化也。然后教之以孝悌，使民慈爱
；教之以仁顺，使民和睦；教之以礼义，使民敬让。慈爱则不遗其亲，和睦则无怨于人，敬让
则不竞于物。三者既备，则王道成矣。此之谓教也。先王之所以移风易俗，还淳反素，垂拱而
治天下以至太平者，莫不由此。此之谓要道也。其三尽地利，曰：
人生天地之间，以衣食为命。食不足则饥，衣不足则寒。饥寒切体，而欲使民兴行礼让者，此
犹逆坂走丸，势不可得也。是以古之圣王，知其若此，故先足其衣食，然后教化随之。夫衣食
所以足者，在于地利尽。地利所以尽者，由于劝课有方。主此教者，在乎牧守令长而已。民者
冥也，智不自周，必待劝教，然后尽其力。诸州郡县，每至岁首，必戒敕部民，无问少长，但
能操持农器者，皆令就田，垦发以时，勿失其所。及布种既讫，嘉苗须理。麦秋在野，蚕停于
室，若此之时，皆宜少长悉力，男女并功，若援溺、救火、寇盗之将至。然后可使农夫不废其
业，蚕妇得就其功。其有游手怠惰，早归晚出，好逸恶劳，不勤事业者，则正长牒名郡县，守
令随事加罚，罪一劝百。此则明宰之教也。
夫百亩之田，必春耕之，夏种之，秋收之，然后冬食之。此三时者，农之要也。若失其一时，
则谷不可得而食。故先王之戒曰：“一夫不耕，天下必有受其饥者；一妇不织，天下必有受其
寒者。”若此三时不务省事，而令民废农者，是则绝民之命，驱以就死然。单劣之户，及无牛
之家，劝令有无相通，使得兼济。
三农之隙，及阴雨之暇，又当教民种桑、植果，艺其菜蔬，修其园圃，畜育鸡豚，以备生生之
资，以供养老之具。
夫为政不欲过碎，碎则民烦；劝课亦不容太简，简则民怠。善为政者，必消息时宜而适烦简之
中。故《诗》曰：“不刚不柔，布政优优，百禄是求。”如不能尔，则必陷于刑辟矣。其四擢贤良，曰：
天生蒸民，不能自治，故必立君以治之。人君不能独治，故必置臣以佐之。上至帝王，下及郡
国，置臣得贤则治，失贤则乱，此乃自然之理，百王不能易也。
今刺史守令，悉有僚吏，皆佐治之人也。刺史府官则命于天朝，其州吏以下，并牧守自置。自
昔以来，州郡大吏，但取门资，多不择贤良；末曹小吏，唯试刀笔，并不问志行。夫门资者，
乃先世之爵禄，无妨子孙之愚瞽；刀笔者，乃身外之末材，不废性行之浇伪。若门资之中而行
贤良，是则策骐骥而取千里也；若门资之中而得愚瞽，是则土牛木马，形似而用非，不可以涉
道也。若刀笔之中而得志行，是则金相玉质，内外俱美，实为人宝也；若刀笔之中而得浇伪，
是则饰画朽木，悦目一时，不可以充榱椽之用也。今之选举者，当不限资荫，唯在得人。
苟得其人，自可起厮养而为卿相，伊尹、傅说是也，而况州郡之职乎。苟非其人，则丹朱、商
均虽帝王之胤，不能守百里之封，而况于公卿之胄乎。由此而言，官人之道可见矣。
凡所求材艺者，为其可以治民。若有材艺而以正直为本者，必以其材而为治也；若有材艺而以
奸伪为本者，将由其官而为乱也，何治之可得乎。是故将求材艺，必先择志行。其志行善者，
则举之；其志行不善者，则去之。而今择人者多云：“邦国无贤，莫知所举”。此乃未之思也
，非适理之论。所以然者，古人有言：明主聿兴，不降佐于昊天；大人基命，不擢才于后土。
常引一世之人，治一世之务。故殷、周不待稷、契之臣，魏、晋无假萧、曹之佐。仲尼曰：“
十室之邑，必有忠信如丘者焉。”岂有万家之都，而云无士。但求之不勤，择之不审，或用之
不得其所，任之不尽其材，故云无耳。古人云：“千人之秀曰英，万人之英曰隽。”今之智效
一官，行闻一邦者，岂非近英隽之士也。但能勤而审察，去虚取实，各得州郡之最而用之，则
民无多少，皆足治矣。孰云无贤！
夫良玉未剖，与瓦石相类；名骥未驰，与驽马相杂。及其剖而莹之，驰而试之，玉石驽骥，然
后始分。彼贤士之未用也，混于凡品，竟何以异。要任之以事业，责之以成务，方与彼庸流较
然不同。昔吕望之屠钓，百里奚之饭牛，宁生之扣角，管夷吾之三败，当此之时，悠悠之徒，
岂谓其贤。及升王朝，登霸国，积数十年，功成事立，始识其奇士也。于是后世称之，不容于
口。彼瑰伟之材，不世之杰，尚不能以未遇之时，自异于凡品，况降此者哉。若必待太公而后
用，是千载无太公；必待夷吾而后任，是百世无夷吾。所以然者，士必从微而至著，功必积小
以至大，岂有未任而已成，不用而先达也。若识此理，则贤可求，士可择。得贤而任之，得士
而使之，则天下之治，何向而不可成也。
然善官人者必先省其官。官省，则善人易充，善人易充，则事无不理；官烦，则必杂不善之人
，杂不善之人，则政必有得失。故语曰：“官省则事省，事省则民清；官烦则事烦，事烦则民
浊。”清浊之由，在于官之烦省。案今吏员，其数不少。昔民殷事广，尚能克济，况今户口减
耗，依员而置，犹以为少。如闻在下州郡，尚有兼假，扰乱细民。甚为无理。诸如此辈，悉宜
罢黜，无得习常。非直州郡之官，宜须善人，爰至党族闾里正长之职，皆当审择，各得一乡之
选，以相监统。夫正长者，治民之基。基不倾者，上必安。
凡求贤之路，自非一途。然所以得之审者，必由任而试之，考而察之。起于居家，至于乡党，
访其所以，观其所由，则人道明矣，贤与不肖别矣。率此以求，则庶无愆悔矣。其五恤狱讼，曰：
人受阴阳之气以生，有情有性。性则为善，情则为恶。善恶既分，而赏罚随焉。赏罚得中，则
恶止而善劝；赏罚不中，则民无所措手足。民无所措手足，则怨叛之心生。是以先王重之，特
加戒慎。夫戒慎者，欲使治狱之官，精心悉意，推究事源。先之以五听，参之以证验，妙睹情
状，穷鉴隐伏，使奸无所容，罪人必得。然后随事加刑，轻重皆当，赦过矜愚，得情勿喜。又
能消息情理，斟酌礼律，无不曲尽人心，远明大教，使获罪者如归。此则善之上也。然宰守非
一，不可人人皆有通识，推理求情，时或难尽。唯当率至公之心，去阿枉之志，务求曲直，念
尽平当。听察之理，必穷所见，然后栲讯以法，不苛不暴，有疑则从轻，未审不妄罚，随事断
理，狱无停滞。此亦其次。若乃不以仁恕而肆其残暴，同民木石，专任捶楚。巧诈者虽事彰而
获免，辞弱者乃无罪而被罚。有如此者，斯则下矣，非共治所寄。今之宰守，当勤于中科，而
慕其上善。如在下条，则刑所不赦。
又当深思远大，念存德教。先王之制曰：“与杀无辜，宁赦有罪；与其害善，宁其利淫。”明
必不得中，宁滥舍有罪，不谬害善人也。今之从政者则不然。深文巧劾，宁致善人于法，不免
有罪于刑。所以然者，非皆好杀人也，但云为吏宁酷，可免后患。此则情存自便，不念至公，
奉法如此，皆奸人也。夫人者，天地之贵物，一死不可复生。然楚毒之下，以痛自诬，不被申
理，遂陷刑戮者，将恐往往而有。是以自古以来，设五听三宥之法，著明慎庶狱之典，此皆爱
民甚也。
凡伐木杀草，田猎不顺，尚违时令，而亏帝道；况刑罚不中，滥害善人，宁不伤天心、犯和气
也！天心伤，和气损，而欲阴阳调适，四时顺序，万物阜安，苍生悦乐者，不可得也。故语曰
，一夫吁嗟，王道为之倾覆，正谓此也。凡百宰守，可无慎乎。
若有深奸巨猾，伤化败俗，悖乱人伦，不忠不孝，故为背道者，杀一利百，以清王化，重刑可
也。识此二途，则刑政尽矣。其六均赋役，曰：
圣人之大宝曰位。何以守位曰仁，何以聚人曰财。明先王必以财聚人，以仁守位。国而无财，
位不可守。是故三五以来，皆有征税之法。虽轻重不同，而济用一也。今逆寇未平，军用资广
，虽未遑减省，以恤民瘼，然令平均，使下无匮。夫平均者，不舍豪强而征贫弱，不纵奸巧而
困愚拙，此之谓均也。故圣人曰：“盖均无贫。”
然财货之生，其功不易。织纴纺绩，起于有渐，非旬日之间，所可造次。必须劝课，使预营理
。绢乡先事织纴，麻土早修纺绩。先时而备，至时而输，故王赋获供，下民无困。如其不预劝
戒，临时迫切，复恐稽缓，以为己过，捶扑交至，取办目前。富商大贾，缘兹射利，有者从之
贵买，无者与之举息。输税之民，于是弊矣。
租税之时，虽有大式，至于斟酌贫富，差次先后，皆事起于正长，而系之于守令。若斟酌得所
，则政和而民悦；若检理无方，则吏奸而民怨。又差发徭役，多不存意。致令贫弱者或重徭而
远戍，富强者或轻使而近防。守令用怀如此，不存恤民之心，皆王政之罪人也。
太祖甚重之，常置诸座右。又令百司习诵之。其牧守令长，非通六条及计帐者，不得居官。
　　(现代白话)宇文泰是北周开国的奠基者。当他模仿曹操，作北魏的丞相而“挟天子令诸侯”之时，遇到了可与诸葛亮和王猛齐名的苏绰。宇文泰向苏绰讨教治国之道，二人密谈 三日三夜。　　宇文泰问：“国何以立？”　　苏绰答：“具官。”　　宇文泰问：“如何具官？”　　苏绰答：“用贪官，反贪官。　　宇文泰不解的问：“为什么要用贪官？　　苏绰答：“你要想叫别人为你卖命，就必须给人家好处。而你又没有那么多钱给他们，那就给他权，叫他用手中的权去搜刮民脂民膏，他不就得到好处了吗？”　　宇文泰问：“贪官用我给的权得到了好处，又会给我带来什么好处？”　　苏绰答：“因为他能得到好处是因为你给的权，所以，他为了保住自己的好处就必须维护你的权。那么，你的统治不就牢固了吗。你要知道皇帝人人想坐，如果没有贪官维护你的政权，那么你还怎么巩固统治？”宇文泰恍然大悟，接着不解的问道：“既然用了贪官，为什么还要反呢？”苏绰答：“这就是权术的精髓所在。要用贪官，就必须反贪官。只有这样才能欺骗民众，才能巩固政权。”宇文泰闻听此语大惑，兴奋不已的说：“爱卿快说说其中的奥秘。”苏绰答：“这有两个好处：其一、天下哪有不贪的官？官不怕贪，怕的是不听你的话。以反贪官为名，消除不听你话的贪官，保留听你话的贪官。这样既可以消除异己，巩固你的权力，又可以得到人民对你的拥戴。其二、官吏只要贪墨，他的把柄就在你的手中。他敢背叛你，你就以贪墨为借口灭了他。贪官怕你灭了他，就只有乖乖听你的话。所以，‘反贪官 ’是你用来驾御贪官的法宝。如果你不用贪官，你就失去了‘反贪官’这个法宝，那么你还怎么驾御官吏？如果人人皆是清官，深得人民拥戴，他不听话，你没有借口除掉他;即使硬去除掉，也会引来民情骚动。所以必须用贪官，你才可以清理官僚队伍，使其成为清一色的拥护你的人。”　　他又对宇文泰说：“还有呢？”　　宇文泰瞪圆了眼问： “还有什么？”　　苏绰答：“如果你用贪官而招惹民怨怎么办？”宇文泰一惊，这却没有想到，便问：“ 有何妙计可除此患？”　　苏绰答：“祭起反贪大旗，加大宣传力度，证明你心系黎民。让民众误认为你是好的，而不好的是那些官吏，把责任都推到这些他们的身上，千万不要让民众认为你是任用贪官的元凶。你必须叫民众认为，你是好的。社会出现这么多问题，不是你不想搞好，而是下面的官吏不好好执行你的命令!